Hej a csepi utczán foly a viz
Hej a csepi utczán foly a viz,
Ne menj arra rózsám, mert elvisz;
Elviszi a czifra subádat,
Mivel takarod be rózsádat?

Hej a csepi utczán foly a viz,
Ne menj arra rózsám, mert elvisz;
Elviszi a czifra kalapot,
Mivel köszönsz nekem jó napot?

Ma köszönök, rózsám, jó napot,
Vedd le a bokrétás kalapot;
Fogadd el a köszöntésemet,
Köszönd meg a szivességemet.
Népköltészet